[pic] | COMISIA COMUNITĂŢILOR EUROPENE |

Bruxelles, 11.6.2007

SEC(2007) 819

DOCUMENT DE LUCRU AL SERVICIILOR COMISIEI

care însoţeşte COMUNICAREA COMISIEI CĂTRE CONSILIU ŞI PARLAMENTUL EUROPEAN privind posibilităţile de îmbunătăţire suplimentară a caracteristicilor motoarelor ambarcaţiunilor de agrement în ceea ce priveşte protecţia mediului EVALUAREA IMPACTULUI {COM(2007)313}{SEC(2007)770}

1. INTRODUCERE

Evaluarea impactului a fost fondată pe un proces detaliat compus din două faze principale. În prima fază, o analiză de inventar a fost efectuată pentru a se determina starea actuală a tehnicii şi a evoluţiilor prevăzute în materie de tehnologii de reducere a poluării la motoarele ambarcaţiunilor maritime de agrement şi pentru a inventaria normele existente şi viitoare privind emisiile la ambarcaţiunile de agrement în alte părţi ale lumii. Această fază a rezultat în identificarea a patru opţiuni de reglementare de tip scenariu posibile de reducere suplimentară a emisiilor la ambarcaţiunile de agrement. Raportul de studiu[1] abordează în detaliu, în egală măsură, alte elemente la care se face referinţă în articolul 2 din Directiva 2003/44/CE şi în legătură cu care Parlamentul European şi Consiliul au solicitat ca acestea să fie luate în considerare de către Comisia Europeană în comunicarea menţionată mai sus. A doua fază a procesului de evaluare a impactului a constat într-o evaluare detaliată a impactului vizând analizarea costurilor tehnice şi identificarea impactelor asupra mediului, economice şi sociale ale fiecăreia dintre cele patru opţiuni de tip scenariu elaborate în cadrul analizei de inventar. Costurile şi avantajele acestor impacte sunt cuantificate şi comparate printr-o analiză cu criterii multiple utilizând opţiunea „nicio modificare a politicii” ca opţiune de bază pentru comparaţie. Părţile interesate care ar putea fi afectate într-o măsură semnificativă de evoluţiile viitoare ale legislaţiei privind emisiile la ambarcaţiunile maritime de agrement în Uniunea Europeană, au fost consultate îndeaproape de către contractanţii analizei, pe toată durata procesului de evaluare. În plus, procesul de evaluare este însoţit de un anumit număr de reuniuni ale părţilor interesate organizate de către serviciile Comisiei, având, de asemenea, ca scop atât să informeze cât şi să consulte celelalte părţi implicate în punerea în aplicare a directivei privind ambarcaţiunile de agrement (autorităţi competente ale statelor membre, organizaţii de standardizare şi de utilizatori şi organisme notificate).

2. CARE ESTE PROBLEMA CARE SE AşTEAPTă Să FIE ABORDATă DE ACEASTă POLITICă?

Utilizarea ambarcaţiunilor maritime de agrement în Europa contribuie la costurile legate de mediu în ceea ce priveşte atât emisiile de gaze cât şi emisiile sonore. Se estimează că, în Europa, ambarcaţiunile maritime de agrement contribuie cu aproximativ 0,34% la emisiile totale de monoxid de carbon, cu 0,5% la emisiile totale de hidrocarburi şi cu 0,1% din emisiile totale de oxid de azot. Cu toate că emisiile agregate de la ambarcaţiunile maritime de agrement sunt scăzute în raport cu alte surse, acestea pot conduce la probleme localizate în zone care prezintă o concentraţie mare de ambarcaţiuni de agrement în anumite perioade cu activitate de vârf (de exemplu, la sfârşit de săptămână). Aplicarea limitelor de emisie a gazelor specificate în Directiva 2003/44/CE va contribui în mod semnificativ la reducerea a cantităţii de substanţe poluante emise în aer şi apă de ambarcaţiunile de agrement şi deci la ameliorarea calităţii aerului şi a apei şi în aceste zone. Fără a aduce atingere celor de mai sus, în articolul 2 din Directiva 2003/44/CE, Parlamentul European şi Consiliul solicită Comisiei un raport privitor la posibilităţile de ameliorare continuă a caracteristicilor legate de mediul ale motoarelor ambarcaţiunilor maritime de agrement.

3. CARE SUNT OPţIUNILE POLITICE DISPONIBILE?

Abordarea de bază urmărită pentru realizarea obiectivului şi cele patru opţiuni de reglementare de tip scenariu posibile au fost identificate şi sunt prezentate schematic în figura 1.

Figura 1: Rezumat al abordării urmărite privind evaluarea impactului

4. CARE SUNT EFECTELE – POZITIVE şI NEGATIVE - AşTEPTATE DE LA DIFERITELE OPţIUNI IDENTIFICATE?

4.1. Rezumatul impactelor economice şi sociale

Opţiune | Motoare CI (milioane euro) | Motoare SI (milioane euro) | Motoare PWC (milioane euro) | Total (milioane euro) |

1 | 147,4 | 6,4 | 2,0 | 155,8 |

2 | 245,2 | 114,7-127,3 | 5,1 | 365,0–377,6 |

2A | 245,2 | 98,4-111 | 2,0 | 345,6–358,2 |

2B | 150,2 | 98,4-111 | 2,0 | 250,6–263,2 |

Tabelul 1. Rezumatul costurilor brute ale conformităţii (limită inferioară-superioară)-(milioane euro)

Opţiune | Motoare CI (%) | Motoare SI (%) | Motoare PWC (%) |

1 | +4,36 | +0,7% | +1,9 |

2 | +10,04 | +10,0% | +4,9 |

2A | +10,04 | +7,7% | +1,9 |

2B | +4,34 | +7,7% | +1,9 |

Tabelul 2. Rezumatul efectului preţului estimat (creştere în % a preţului de vânzare cu amănuntul)

Opţiune | Motoare CI | Motoare SI | PWC | Total |

1 | -37 | -86 | -6 | -129 |

2 | -85 | -86 | -16 | -187 |

2A | -85 | -86 | -6 | -177 |

2B | -37 | -86 | -6 | -129 |

Tabelul 3. Rezumat al efectului ocupării forţei de muncă (numărul estimat al pierderilor directe şi indirecte ale locurilor de muncă)

Impactul asupra numărului locurilor de muncă: Studiile de caz indică faptul că orice reducere a limitelor de emisie suplimentară peste opţiunea de bază („nicio modificare a politicii”) ar periclita în mod serios viitorul singurei IMM în întregime europeană, producătoare de motoare exterioare, presupunând o pierdere de 86 de locuri de muncă dintr-un total estimat de 320 de locuri de muncă directe sau indirecte, cu program întreg, create de întreprinderile producătoare de motoare exterioare şi de asamblare din Italia şi Franţa.

4.2. Rezumatul evaluării impactului asupra mediului

Rezultatele evaluării impactului asupra mediului sunt prezentate pe scurt în tabelul 4 de mai jos, din care reiese potenţialul de reducere a emisiilor pentru fiecare dintre cele patru opţiuni de reglementare de tip scenariu în raport cu opţiunea de bază.

Poluant→ Scenariu | CO kilotone/an % | HC + NOx kilotone/an % | PT kilotone/an % | Total kilotone/an % |

Opţiune de bază | 153,1 | 40,9 | 0,6 | 194,6 |

Opţiunea 1 | 153,1 0 | 32,7 -20 | 0,4 -33 | 186,2 -4,3 |

Opţiunea 2 | 153,1 0 | 28,2 -31 | 0,4 -33 | 181,7 -6,6 |

Opţiunea 2A | 153,1 0 | 27,4 -33 | 0,4 -33 | 180,9 -7,0 |

Opţiunea 2B | 153,1 0 | 31,5 -23 | 0,4 -33 | 185,0 -5,0 |

Tabelul 4. Sumă totală estimată a emisiilor de gaze la ambarcaţiunile maritime de agrement ale UE în kilotone/an şi potenţialul de reducere a emisiilor în % pentru opţiunile de reglementare de tip scenariu în raport cu opţiunea de bază.

4.3. Compararea impactelor diferitelor opţiuni de reglementare de tip scenariu (analiză cu criterii multiple)

În conformitate cu orientările Comisiei privind evaluarea impactului, s-a procedat la o analiză cu criterii multiple în vederea furnizării unei comparaţii dinamice între cele patru opţiuni de tip scenariu şi opţiunea de bază cu privire la următoarele criterii: eficacitate (în ce măsură se poate atinge obiectivul reprezentat de reducerea emisiilor), eficienţă (costuri directe şi indirecte ale conformităţii) şi coerenţă (bilanţul impactelor pozitive şi negative-raport cost/beneficiu). Rezultatele acestei analize sunt prezentate pe scurt în tabelul 5.

Criteriu | eficacitate (reducerea completă a emisiilor) | eficienţă (conformitate totală şi cost social) | coerenţă (conformitate şi cost social pe kilotonă/an de reducere a emisiilor) |

Opţiunea 1 | 8,4 kilotone/an (-4,3%) | +155,5 milioane euro -129 locuri de muncă | +18,5 milioane euro -15,4 locuri de muncă |

Opţiunea 2 | 12,9 kilotone/an (-6,6%) | +371,3 milioane euro -187 locuri de muncă | +28,8 milioane euro -14,5 locuri de muncă |

Opţiunea 2A | 13,5 kilotone/an (-7,0%) | +351,9 milioane euro -177 locuri de muncă | +26,1 milioane euro -13,1 locuri de muncă |

Opţiunea 2B | 9,6 kilotone/an (-5,0%) | +256,9 milioane euro -129 locuri de muncă | +26,8 milioane euro -13,4 locuri de muncă |

Tabelul 5. Rezultatele analizei cu criterii multiple pentru opţiunile de tip scenariu în raport cu opţiunea de bază în termeni cantitativi relativi.

5. POZIţIA COMISIEI şI JUSTIFICAREA

Din rezultatele analizei cu criterii multiple se poate concluziona că fiecare dintre opţiunile de tip scenariu ar avea un cost social între 13 şi 15 locuri de muncă pierdute pentru fiecare reducere a poluării pe kilotonă/an, asociată cu un potenţial de reducere relativ scăzut (între 4,3% şi 7%), în cazul contribuţiei ambarcaţiunilor de agrement la poluarea globală.

Având în vedere solicitarea de a se lua măsuri urgente, în ceea ce priveşte schimbările climatice, lansată de către şefii de state în cadrul reuniunii informale din Lahti din luna octombrie 2006 şi angajamentul Comisiei de a întreprinde acest proces politic, trebuie să se facă toate eforturile posibile pentru ameliorarea continuă a acestui potenţial de reducere. Pentru realizarea acestui obiectiv, este adecvat să se examineze şi să se evalueze alte scenarii, care s-ar putea baza pe normele privind cele mai stricte emisii şi cu ponderea cea mai mare pe plan tehnologic pentru ambarcaţiuni de agrement, care au fost deja aplicate sau prevăzute în alte părţi ale lumii, de exemplu în Statele Unite ale Americii. Această abordare ar trebui să ia, de asemenea, în considerare necesitatea producătorilor de motoare ai UE, prezenţi pe piaţa mondială, de a îşi menţine şi consolida poziţia competitivă în raport cu concurenţii lor din ţările terţe. În cadrul elaborării acestei abordări, trebuie să se ia, de asemenea, în considerare poziţia vulnerabilă a întreprinderilor mici şi mijlocii ale UE, prezente exclusiv pe piaţa europeană.

Într-adevăr, evaluarea impactului social indică faptul că întreprinderile mici şi mijlocii, stabilite pe teritoriul UE, vor suporta, în cea mai mare parte, costul social pentru orice măsuri de reducere suplimentară a emisiilor, iar studiile de caz arată că aplicarea oricăror opţiuni de tip scenariu ar periclita în mod serios viitorul singurului producător de motoare exterioare stabilit efectiv în Uniunea Europeană.

Prin urmare, este posibil să se prevadă măsuri adecvate în vederea obţinerii unui echilibru optim între reducerea maximă de emisii şi costurile sociale minime. Aceste măsuri ar putea, de exemplu, să fie reprezentate de introducerea de scutiri în cazul producătorilor de cantităţi mici, pe baza mecanismelor aplicate deja în legislaţia comunitară.

Va fi necesar a se consacra mai mult timp şi studiu evaluării impactului şi adecvării acestei abordări atât de ambiţioase înspre diminuarea contribuţiei ambarcaţiunilor de agrement cu motor la schimbările climatice, reducându-se costurile sociale asociate şi impactele negative asupra competitivităţii întreprinderilor mici şi mijlocii stabilite pe teritoriul UE.

6. ABREVIERI

CO: monoxid de carbon CI: aprindere prin combustieHC: hidrocarburi SI: aprindere prin scânteieNOx: oxizi de azot PWC: motovehicule nauticePT: particule RCD: directive privind ambarcaţiunile de agrementSME: întreprinderi mici şi mijlocii

[1] http://ec.europa.eu/enterprise/maritime/maritime_regulatory/directive_03_44.htm

Opţiune de bază „nicio modificare a politicii”: Menţinerea limitelor emisiilor de gaze astfel cum este menţionat în Directiva 2003/44/CE (RCD faza 1).

Opţiunea 1: - Toate motoarele SI trebuie să corespundă limitelor indicate în faza 1 din RDC pentru motoarele cu aprindere prin scânteie în patru timpi.- Motoarele SI trebuie să să corespundă limitelor fazei IIIA, indicate în Directiva privind mașinile fără destinație rutieră (NRMM) pentru motoarele de propulsie ale navelor de navigaţie interioară (ambarcaţiunile comerciale maritime). Pentru motoarele CI cu o putere mai mare de 37kW, limitele indicate în faza 1 a RCD pentru motoarele CI vor continua să se aplice.

Opţiunea 2: -Toate motoarele SI trebuie să să corespundă limitelor emisiilor de gaze pentru HC şi NOx, care se situează la 75% din cele indicate în faza 1 a RCD pentru motoarele cu aprindere prin scânteie în patru timpi, cu limitele pentru HC şi Nox combinate sub forma HC+NOx. Pentru CO, limitele indicate în faza 1 din RCD vor continua să se aplice.Pentru motoarele CI cu o putere mai mică de 18kW, limitele indicate în faza 1 din RCD vor continua să se aplice. Pentru motoarele cu putere cuprinsă între 18kW şi 37kW, se vor aplica limitele fazei II pentru NRMM, iar pentru motoarele cu putere de 37kW sau mai mare decât 37kW, se vor aplica limitele de utilizare generală ale fazei III pentru NRMM.

Opţiunea 2A: La fel ca pentru opţiunea 2, doar motoarele SI cu o putere mai mică de 30kW şi toate motoarele PWC ar trebui să corespundă limitelor indicate în faza 1 din RCD pentru motoarele cu aprindere prin scânteie în patru timpi.

Opţiunea 2B: La fel ca pentru opţiunea 2A, doar motoarele CI ar trebui să corespundă limitelor de utilizare generală ale fazei II pentru NRMM.

2. Identificarea opţiunilor necesare realizării obiectivului

4. Analiză cu criterii multiple

Eficacitate, Eficienţă, Coerenţă

Coerenţă

Criteriu

Bilanţul impactelor pozitive şi negative, compromisuri şi sinergii

Eficienţă

Criteriu

Costuri directe şi indirecte de conformitate (tehnice, sociale şi economice)

Eficacitate

Criteriu

Măsura în care obiectivul poate fi realizat

3. Domeniu economic şi social (Macro)

Evaluare cantitativă/calitativă şi/sau monetară a:

2a. Impactelor economice

2b. Impactelor sociale

2c. Consecinţelor involuntare ale conformităţii

Dezagregate prin aprindere prin comprimare (CI), aprindere prin scânteie (SI) (interioare şi exterioare); şi motovehicule nautice

2. Domeniul mediului înconjurător

Evaluare cantitativă/calitativă şi/sau monetară a:

2a. Emisiilor de NOx

2b. Emisiilor de PT

2c. Emisiilor de CO

2d. Emisiilor de HC

2e. Consecinţelor involuntare ale conformităţii

Dezagregate de:lacuri, zonă de coastă şi căi de navigaţie liniare

1. Domeniu tehnic (Micro)

Evaluare cantitativă/calitativă şi/sau monetară a:

1a. Costului tehnic al conformităţii

1b. Fezabilităţii tehnice a conformităţii

1c. Consecinţelor involuntare ale conformităţii

Dezagregate prin: aprindere prin comprimare (CI), aprindere prin scânteie (SI) (interioare şi exterioare); şi motovehicule nautice

3. Evaluarea impactului tehnic, asupra mediului, economic şi social

Examinarea posibilităţilor de ameliorare continuă a impactului ambarcaţiunilor de agrement asupra mediului.

1. Definirea obiectivului politicii